Бүсчилсэн хөгжлийг дэмжихэд их, дээд,

мэргэжлийн сургуулиудын оролцоо

Төвийн бүс нь Монгол Улсын эдийн засгийн гол тулгуур бөгөөд газар тариалан, хүнс хөнгөн үйлдвэр, барилгын материал, уул уурхай, аялал жуулчлалыг түлхүү хөгжүүлэх боломжтой.

Цаашид төр-их сургууль-үйлдвэрлэгч (Triple netflix)-ийн гурвалсан хэлхээний эдийн засгийн дэд бүтцийг Дархан хотод эхний ээлжид бодит утгаар нь хэрэгжүүлэх бүрэн боломжтой.

Бүс нутгийн хөгжилд судалгааны академик чадавхыг татан оролцуулах үйл ажиллагааг дараах чиглэлээр зохион байгуулах нь зүйтэй.

1. Дархан-Уул аймгийн их, дээд, мэргэжлийн (ДИДМСК)-ын оролцоотойгоор дээр дурдсан гурвалсан холбооны төлөөлөл оролцуулсан аймгийн засаг даргын дэргэд хөгжлийн агентлаг (development agency) байгуулан эдийн засгийн бодлого төлөвлөлтийг шинжлэх ухааны үндэстэй тодорхойлох.
2. Засгийн газраас 2021 онд баталсан тогтоолын хэрэгжилтийг хангуулах үүднээс “Шинжлэх ухаан-сургалт-үйлдвэрлэлийн цогцолбор”-ыг олон улсын жишгээр байгуулах үйл ажиллагааг идэвхжүүлэх. Ингэснээр судлаачдын хамтын ажиллагаа сайжирч судалгааны үр дүнг үйлдвэрлэлд нэвтрүүлэх, эдийн засгийн салбар хоорондын уялдаа холбоо нэмэгдэх боломж бүрдэнэ.
3. Олон улсын хөгжлийн жишгийг харахад их сургуулиудын дэргэдэх шинжлэх ухааны хаб (science hub)-ыг хөгжүүлэх замаар шинжлэх ухааны парк, аж үйлдвэрийн паркийг байгуулдаг. Иймээс их сургуулийн шинжлэх ухааны хабуудыг бодлогоор дэмжих.
4. Мэдээллийн технологийг дэвшилтэй уялдуулан улсын хэмжээнд загвар болохуйц дээд боловсролын цахим сургалтын платформыг бий болгон хөгжүүлэх.
5. Уур амьсгалын өөрчлөлттэй холбогдуулан тив, бүс нутаг хамарсан хүрээлэн буй орчны инженерчлэлийн олон улсын судалгааны сүлжээг Дархан төвтэй хөгжүүлэх.

Дархан-Уул аймгийн их, дээд, мэргэжлийн

сургуулиудын консорциум